पुलिस की लापरवाही पर सीडब्ल्यूसी खफा, एसपी से करेंगे शिकायत
प. बंगाल से नाबालिग का अपहरण करके लाया था, पानीपत पुलिस ने दोनों को सेफ हाउस में दे दी शरण
पश्चिमबंगाल से 14 वर्षीय लड़की का अपहरण कर लाए आरोपी पर कार्रवाई करने की बजाय सेक्टर-29 चौकी पुलिस ने उसे नाबालिग लड़की के साथ सेफ हाउस में भेज दिया। 3 दिन तक वह लड़की के साथ रहा। शुक्रवार को बंगाल पुलिस उसे पुलिस लाइन स्थित सेफ हाउस से गिरफ्तार कर बंगाल ले गई।
नियम के मुताबिक नाबालिग लड़की मिलने के बाद पुलिस को बाल कल्याण समिति के सामने पेश करना होता है, लेकिन पुलिस ने ऐसा कुछ नहीं किया। समिति अब लापरवाही बरतने पर एसपी को कार्रवाई करने के लिए पत्र लिखेगी। कार्रवाई के लिए आए बंगाल पुलिस के एसआई बुरुण कुमार ने बताया कि पानीपत पुलिस ने सहयोग तक नहीं किया। पहले चांदनी बाग थाने भेज दिया, फिर महिला थाने जाने काे कहा। वहां से पुलिस लाइन सेफ हाउस में भेजा गया। आरोपी को कोर्ट में पेश किया गया, जहां से उसे चार दिन की ट्रांजिट रिमांड पर लिया है। एसआई ने बताया कि लड़का-लड़की अलग-अलग धर्म के हैं, जिसे मुद्दा बनाकर लोग प्रदर्शन कर रहे हैं।
लघु सचिवालय स्थित बाल कल्याण समिति में मौजूद बंगाल पुलिस से जानकारी लेने समिति के पदाधिकारी।
पुलिस की सफाई उम्र नहीं पता थी
समितिअध्यक्ष सुमन सूद, सदस्य किरण मलिक सरोज ने बताया कि बंगाल के उत्तर दिनाईपुर निवासी 27 वर्षीय जहांगीर 14 वर्षीय लड़की को 24 फरवरी को भगाकर लाया था। चाचा की शिकायत पर अपहरण का केस दर्ज हुआ था, जहांगीर लड़की को सिवाह निवासी संदीप के अक्षत प्लेयर फार्महाउस पर लाया था। मजदूरों से पता चलने पर संदीप ने 28 फरवरी को दोनों को सेक्टर-29 पुलिस चौकी के समक्ष पेश कर दिया था। पता चला है कि जहांगीर पहले भी एक लड़की को भगाकर ला चुका है। इधर,चौकीइंचार्ज कविता के छुट्टी जाने के बाद कार्यवाहक इंचार्ज एएसआई बलवान ने कहा कि जिस दिन युवक लड़की को चौकी में लाया गया, उस दिन लड़की के नाबालिग होने के बारे में पता नहीं था। ही यह जानकारी थी कि युवक के खिलाफ बंगाल में केस दर्ज है। पता चलने पर बंगाल पुलिस को सूचना दे दी थी।
hin_Deva hin_Deva hin_Deva hin_Deva hin_Deva hin_Deva hin_Deva